LUONNOS 1.6.2016

1. **Johdanto**

Euroopan unionin neuvosto on jo 2000-luvun alussa määritellyt elinikäisen ohjauksen jatkuvaksi prosessiksi, jonka avulla kaikenikäiset kansalaiset pystyvät missä tahansa elämänvaiheessa tunnistamaan valmiutensa, taitonsa ja kiinnostuksensa, tehdä mielekkäitä koulutukseen ja ammattiin liittyviä päätöksiä sekä hallitsemaan yksilöllistä kehityskaartaan koulutuksessa, työssä ja muissa ympäristöissä.

Elinikäisen ohjauksen palvelujen kehittämiseksi Suomessa toimii organisaatioita, joiden kautta Suomi edistää em. linjauksia. Tavoitteita toteuttamassa on ollut vuodesta 2011 alkaen Suomen ELO-ryhmä, joka mm. vahvisti elinikäiselle ohjaukselle strategiset tavoitteet. Viestinnän ydinsisältöjä määrittävät valtakunnallisen ELO-ryhmän tavoitteet (ks. 2016 jäljempänä). Niiden mukaisesti ELY-keskuksille asetettu elinikäisen ohjakusen tulostavoite vuonna 2016 on monialaisen TNO-palvelun kehittäminen, mikä viittaa Ohjaamo-toimintaan ja sen kehittämiseen alueilla.

Elinikäisen ohjauksen viestintä koskee laajasti ohjausalalla tapahtuvaa toimintaa, esim. monialaista, yhden luukun periaatteella tapahtuvaa sekä asiakkaiden tarpeista lähtevää matalan kynnyksen ohjausta ja neuvontaa. Viestintä koskee lisäksi ohjauksen kehittämisen ja tutkimuksen alueita, tarkoituksena uuden tiedon hyödyntäminen ja toisaalta myös ohjaustoiminnasta saatavan (tutkimus)tiedon hyödyntäminen esim. päätöksenteossa. Tarkoitus on vastata kysymyksiin, esim. miten eri hallinnonaloilla tartutaan ohjauksen haasteisiin, minkälaisia ohjauksen hyviä käytäntöjä tuotetaan ja mitä ohjausalaa koskevia päätöksiä ja linjauksia tehdään. Viestinnässä seurataan sitä, minkälaista tutkimusta alalla tehdään ja miten tutkimus- ja kehitystyön tuloksia hyödynnetään jne. Lisäksi tieto kansainvälisistä tapahtumista antaa perspektiiviä Suomessa tehtävään työhön, ja kokemusten vaihto tarjoaa oppimista ja vaikutteita muilta alan toimijoilta.

1. **Viestinnän tavoitteet**

EIO-toiminnan viestinnän tavoitteet ovat ELO -ryhmän tavoitteista lähtevän toiminnan näkyväksi tekeminen ja tiedon tarjoaminen ohjaustoiminnan tapahtumista ja haasteista. Tavoitteena on toiminnan tunnettuuden lisääminen, ajankohtaisista tapahtumista ja toiminnan painopisteistä kertominen niille, jotka ovat toiminnan (potentiaalisia) asiakkaita, palvelujen tarjoajia tai hallinnossa ja kehittämistyössä mukana. Viestinnässä pyritään tarkastelemaan asioita EIO:lle asetettujen strategisten tavoitteiden näkökulmasta.

1. **Viestinnän periaatteet**

* Tietopohjana ja lähdeaineistona ovat elinikäisen ohjauksen toimijoiden valmiit aineistot ja mahdolliset henkilökohtaiset haastattelut.
* Uutta tietopohjaista materiaalia ei sinänsä viestinnän keinoin aiota tuottaa, vaan hyödynnetään olemassa olevia aineistoja ja lähteitä. Kyse on pitkälti tiedon kokoamisesta ja tiivistämisestä helposti luettavaan muotoon.

1. **Viestinnän ydinalueet**

* Keskitytään valtakunnallisen ELO-ryhmän hyväksymään toimintasuunnitelmaan vuodelle 2016, jossa mainitaan ne asiat, joihin toiminnassa pyritään. Viestinnän avulla tiedotetaan pyrkimysten etenemisestä. Viestinnän ydinalueita tarkennetaan vuosittain. Vuonna 2016 ELO-toiminnan tavoitteena on
* Matalan kynnyksen monialaisten palvelujen luominen ja kehittäminen
* Tieto- ja viestintäteknologian hyödyntäminen ohjauksessa - integroidun

verkko-ohjausjärjestelmän kehittäminen

* European Lifelong Guidance Policy Network tulosten ja työkalujen

levittäminen ja hyödyntäminen Suomen elinikäisen ohjauksen kehittämisessä

* Maahanmuuttajien ohjauspalvelujen kehittäminen
* Elinikäisen ohjauksen tarpeen ja merkityksen näkyväksi tekeminen
* Muut ajankohtaiset asiat

1. **Viestintävastuut ja roolit**

* TEM/TYO/Työelämän osaamispalvelut -ryhmä (Tiina Asunmaa, Hillevi Lönn) kokoaa tiedotettavan aineiston yhteistyössä Opetus- ja kulttuuriministeriön (nimi) sekä tieto-, neuvonta- ja ohjauspalvelujen tuottajien ja kehittäjien kanssa.
* TOP-ryhmä varmistaa valtakunnallisen ELO-ryhmän sihteeristöltä, että tiedotettava aineisto on elinikäisen ohjauksen strategisten tavoitteiden (OKM työryhmämuistioita ja selvityksiä 2011:15; Elinikäisen ohjauksen toimintapolitiikka: Eurooppalaisia lähtökohtia kansalliselle kehittämistyölle ELGPN Tools No. 1) mukaista.

1. **Viestinnän kohderyhmät**

Valtakunnalliset, alueelliset ja paikalliset

* tieto-, neuvonta- ja ohjauspalveluja tuottavat ja kehittävät tahot, organisaatiot ja verkostot
* valtakunnallinen ELO-yhteistyöryhmä
* alueelliset ELO-ryhmät
* ohjaustyötä tekevät henkilöt ja verkostot
* ohjausalalle aikovat henkilöt ja verkostot
* tieto-, neuvonta- ja ohjauspalveluja käyttävät henkilöt (asiakkaat) ja organisaatiot
* muut kohderyhmät
* työmarkkinakeskusjärjestöt (ohjauspalveluita antavat)
* suuri yleisö

1. **Viestinnän keinot ja kanavat**

Tavoitteena on neljä kertaa vuodessa ilmestyvä sähköinen julkaisu (lyhyt, ytimekäs, sisältää linkkejä lähdeaineistoihin), jota levittävät seuraavat tahot:

* TEMin ja OKMn intrat
* KEHA-keskus, ELYt, TE-toimistot (heidän intra TAIMI)
* opetushallinto?
* Työmarkkinakeskusjärjestöt
* valtakunnallinen ELO yhteistyöryhmä (pedanet) ja alueelliset ELO-ryhmät
* sosiaalinen media – nuoret
* Helsingin Sanomat
* ilmaisjakelulehdet